Informació general de la tramitació a realitzar per a l'obertura d'establiments comercials o industrials
En aquesta pàgina trobareu la informació necessària sobre els tràmits per iniciar una activitat o una instal·lació comercial o industrial.
També podeu adreçar-vos a la Finestreta Única Empresarial (FUE) que és el punt de referència únic dels emprenedors, empresaris i intermediaris en la seva relació amb l'Administració.
Per facilitar la consulta, podeu veure el tràmit associat a les activitats més freqüents a través de la Taula resum d'activitats.
També podeu consultar els tràmit associat a l'activitat al cercador de tràmits del Canal Empresa.
Els diferents tràmits principals a realitzar en funció del tipus d'activitat són:
- Autorització ambiental – Annex I de la Llei 20/2009, de de 4 de desembre, de prevenció i control ambiental de les activitats i posteriors modificacions.
- Llicència ambiental - Annex II de la Llei 20/2009, de 4 de desembre, de prevenció i control ambiental de les activitats i posteriors modificacions.
- Comunicació prèvia ambiental - Annex III de la Llei 20/2009, de 4 de desembre, de prevenció i control ambiental de les activitats i posteriors modificacions.
- Comunicació prèvia d'obertura - Annex 2 de la Llei 16/2015, de simplificació de l'activitat administrativa.
- Declaració responsable d'obertura - Annex 1 de la Llei 16/2015, de simplificació de l'activitat administrativa.
- Llicència municipal d'establiments fixos oberts al públic d'espectacles públics i activitats recreatives ordinàries – Llei 11/2009, del 6 de juliol, de regulació administrativa dels espectacles públics i les activitats recreatives.
- Comunicació prèvia municipal d'establiments fixos oberts al públic d'espectacles públics i activitats recreatives ordinàries - Llei 11/2009, del 6 de juliol, de regulació administrativa dels espectacles públics i les activitats recreatives
Els següents tràmits poden estar relacionats amb la tramitació principal:
- Sol·licitud d'informe previ en matèria d'incendis – Llei 3/2010, del 18 de febrer, de prevenció i seguretat en matèria d'incendis en establiments, activitats, infraestructures i edificis
- Autorització sanitària. Cal sol·licitar-la quan es vol obrir un establiment de tatuatge, pírcing i/o micropigmentació.
- Sol·licitud d'informe urbanístic associat a la tramitació d'activitats
- Autorització d'abocaments d'aigües residuals. Veure tràmit del Consorci Besòs.
Informació complementària i de suport
Relació de totes les activitats i serveis relacionats amb el tipus de tràmit necessari en cada cas.
Taula de classificació per a identificar els tràmits associats a la implantació d'activitats elaborada pel Grup de Treball tècnic en el marc del projecte FUE Local.
En relació amb la sol·licitud d'informe previ en matèria d'incendis, autoritzacions sanitàries i autoritzacions d'abocament d'aigües residuals, en els casos que correspongui, la sol·licitud tindrà sempre caràcter previ a la tramitació de la corresponent comunicació prèvia o declaració responsable, atenent al tipus d'activitat.
Cal sol·licitar amb caràcter previ el Certificat de Viabilitat del Projecte del Pla d'Empresa quan es vulgui aplicar la bonificació en la taxa municipal d'inici d'activitat.
Llei 2/2014, de 27 de gener, de mesures fiscals, administratives, financeres i del sector públic.
Llei 3/2015 de mesures fiscals, financeres i administratives
Llei 16/2015 de 21 de juliol de simplificació administrativa
Llei 14/2013, de 27 de setembre, de suport a emprenedors i la seva internacionalització.
Llei 20/2013, de 9 de desembre, de garantia de la unitat de mercat.
Real Decret Llei 8/2014, de 4 de juliol, d'aprovació de mesures urgents per al creixement, la competitivitat i l'eficiència.